*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 18ης Δεκεμβρίου 1986

όσον αφορά τα πιστοποιητικά του «συμπληρωματικού μηχανισμού στις συναλλαγές» που ζητούνται από την 1η ως τις 10 Δεκεμβρίου 1986 στον τομέα του γάλακτος και των γαλακτοκομικών προϊόντων

(87/41/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 574/86 της Επιτροπής της 28ης Φεβρουαρίου 1986 που καθορίζει τις λεπτομέρειες εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε από τον κανονισμό (ΕΟΚ) αριθ. 1162/86 (2), και ιδίως το άρθρο 6 παράγραφος 4,

τον κανονισμό (ΕΟΚ) αριθ. 606/86 της Επιτροπής της 28ης Φεβρουαρίου 1986 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές των γαλακτοκομικών προϊόντων που εισάγονται στην Ισπανία προελεύσεως Κοινότητας των Δέκα (3), όπως τροποποιήθηκε τελευταία από τον κανονισμό (ΕΟΚ) αριθ. 2740/86 (4), και ιδίως το άρθρο 3 παράγραφος 2,

Εκτιμώντας:

ότι βάσει του άρθρου 6 παράγραφος 3 του κανονισμού (ΕΟΚ) αριθ. 574/86 η Επιτροπή έλαβε, για την περίοδο από την 1η έως τις 10 Δεκεμβρίου 1986, ανακοίνωση των αιτήσεων πιστοποιητικών ΣΜΣ στον τομέα του γάλακτος και των γαλακτοκομικών προϊόντων· ότι θα πρέπει να θεσπισθούν οι αναγκαίες διατάξεις όσον αφορά την αποδοχή των εν λόγω αιτήσεων·

ότι το άρθρο 2 παράγραφος 3 του κανονισμού (ΕΟΚ) αριθ. 606/86 κατανέμει τα τυριά κατά ποσότητες και κατηγορίες, για τη χορήγηση των πιστοποιητικών ΣΜΣ· ότι, όσον αφορά τις κατηγορίες 1, 5 και 9, οι ποσότητες που ήταν διαθέσιμες για το 1986 εξαντλήθηκαν ήδη από το Νοέμβριο, αφενός λόγω των ποσοτήτων που εισήχθησαν στην Ισπανία τον Ιανουάριο και το Φεβρουάριο 1986 και αφετέρου λόγω της εφαρμογής του συστήματος ΣΜΣ για τα τυριά από το Μάρτιο 1986· ότι πρέπει συνεπώς να απορριφθούν οι αιτήσεις για πιστοποιητικά ΣΜΣ για τις κατηγορίες 1, 5 και 9 για το Δεκέμβριο 1986,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αιτήσεις πιστοποιητικών ΣΜΣ που υποβλήθηκαν για την περίοδο από την 1η ως τις 10 Δεκεμβρίου 1986 και ανακοινώθηκαν στην Επιτροπή γίνονται αποδεκτές για τις ποσότητες που εμφαίνονται πολλαπλασιασμένες με το συντελεστή που εμφαίνεται κατωτέρω όσον αφορά τα ακόλουθα προϊόντα και κατηγορίες που αναφέρονται στο άρθρο 2 παράγραφος 3 του κανονισμού (ΕΟΚ) αριθ. 606/86:

1.2.3 // // // // Κλάση

του κοινού

δασμολογίου

// Περιγραφή εμπορευμάτων

// Συντελεστής // // // // ex 04.01 // Γάλα και κρέμα γάλακτος (ανθόγαλο), νωπά που δεν είναι συμπυκνωμένα ούτε περιέχουν ζάχαρη: // // // - σε άμεσες συσκευασίες καθαρού περιεχομένου μικρότερου ή ίσου των 3 λίτρων // 1,00 // // - άλλα // 1,00 // 04.03 // Βούτυρο // 0,03078 // ex 04.04 // Τυριά: // // // Κατηγορία 2: Roquefort // 0,00729 // // Κατηγορία 3: Τυριά που έχουν στη μάζα τους πράσινα στίγματα

// 0,00205 // // Κατηγορία 4: Λιωμένα τυριά // 0,00124 // // Κατηγορία 6: Havarti περιεκτικότητος 60 % σε λιπαρές ουσίες

// 0,00562 // // Κατηγορία 7: Edam σφαιρικού σχήματος, Gouda // 0,00163 // // Κατηγορία 8: Μαλακά, επεξεργασμένα τυριά που προέρχονται από γάλα αγελάδας

// 0,00083 // // Κατηγορία 10: Άλλα // 0,00231 // // //

Άρθρο 2

Οι αιτήσεις των πιστοποιητικών ΣΜΣ για τα προϊόντα που υπάγονται στην κλάση ex 04.04 του κοινού δασμολογίου και στις κατηγορίες:

1. Emmental, Gruyere,

5. Parmigiano Reggiano, Grana Padano,

9. Cheddar, Chester,

που αναφέρονται στο άρθρο 2 παράγραφος 3 του κανονισμού (ΕΟΚ) αριθ. 606/86, απορρίπτονται.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 18 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 57 της 1. 3. 1986, σ. 1.

(2) ΕΕ αριθ. L 106 της 23. 4. 1986, σ. 6.

(3) ΕΕ αριθ. L 58 της 1. 3. 1986, σ. 28.

(4) ΕΕ αριθ. L 252 της 4. 9. 1986, σ. 21.